Overordentligt Møde. ( 80 ) 24. Oktober. 



der har haft den største Indflydelse paa Udviklingen af Tyge 

 Brahes Aandspræg; af Danske gælder det maaske mest om 

 hans tidligt afdøde Ven, Lægen Hans Pratensis\ af Udlæn- 

 dinge kan iblandt mange andre nævnes Paracelsus og Pierre 

 de la Ramée. Men det aandelige Midtpunkt, han hørte 

 hjemme i, var Renæssancen. For denne Aandsretning er han 

 det fuldtlødigste Udtryk Nord for Ejderen, som hans Ven 

 Henrik Rantzaii var det mellem Ejderen og Elben. Han til- 

 hørte Renæssancen i sin Kærlighed til Oldtiden, særlig Old- 

 tidens Videnskab; det var antiqua sophia, han vilde forny i 

 sin Kamp mod Skolastikken, mod det Barbari og den Legen 

 med Ord , han til sin Harme fandt herskende i sin Samtids 

 Skoler-. Han tilhørte den ved sin empiriske Forskning og 

 ligeledes ved sin Dyrkelse af Symmetrien som Skønhedens 

 højeste Form; i Uranienborg optog han tillige fra dens 

 Arkitektur Kuplen som Kronen paa Bygningens Midtpunkt 3. 

 Han var en Søn af Renæssancen i sine latinske Breve og 

 Vers, i sine talrige Indskrifter. Han var det ogsaa i sine 

 Svagheder, i Aandspræget i alt Fald delvis ved sin Hang til 

 Mystik, i Karakteren ved sin ubændige Attraa efter Selvfor- 

 herligelse. Han var det endnu paa et andet Omraade, og 

 dette fik sin Betydning i hans Livs store Krisis. 



I alle historiske Tidsaldre har der været Tendenser oppe, 

 der sætter enten Hensynet til en anden stærkere Magt eller 

 Hensynet til den hele Verden højere end Hensynet til Fædre- 

 landet. Saadanne Tendenser træffer vi hos Filosoffer i Old- 

 tiden, hos Feudaltidens Riddere, hos det 18. Aarhundredes 

 Forfattere, hos Revolutionstidens Emigranter, hos vore Aar- 



' Det er af Interesse at lægge Mærke til, at efter Tyge Brahes eget 

 Udsagn var det Hans Pratensis. der gav ham Ideen til at bygge paa 

 Hveen „domum plane phllosophicam, a vulgaribus differentem". hvilket 

 Udtryk senere optoges af Tyge Brahe, om end med Forandring af domus 

 til aedes (Friis, Tychonis Brahei Epistolae 1568-57 S. 27, 39, 71). 



= Friis, Tychonis Brahei Epistolae 15G8-S7 S. 7. 



' Beckett, Benaissancen og Kunstens Historie i Danmark S. 147. 



